6.6.2023

**חומר למבחן מעבר בספרות תשפ"ג – שכבת יוד**

**חומר למבחן המעבר לתלמידים שיש להם ציון שלילי במחצית א' (הערכה חלופית)**

במחצית א' נלמדו נושאים שהועברו למרכיב ההערכה החלופית בספרות – שירה וסיפור קצר.

יש תלמידים שצריכים לתקן את הציון בשירה, ויש תלמידים שצריכים לתקן את הציון בסיפור הקצר. תלמיד שאינו מבין אילו מן הציונים עליו לתקן יוכל לבדוק את הציונים שקיבל במחצית א. מופיעים שם שני ציונים, תחת השמות הבאים:

* "מטלה בנושא שירה (הפכה למטלת ה.ח. בעקבות ביטול הרפורמה)"
* "מטלה בנושא סיפור קצר (הפכה למטלת ה.ח. בעקבות ביטול הרפורמה)"

בדקו באילו מבין שני אלה יש לכם ציון שלילי. המטלה עם הציון השלילי היא זו שאותה יש לתקן במבחן המעבר.

תלמיד שלא הצליח להבין בכוחות עצמו איזו מטלה עליו לתקן, יפנה למורה שלו לספרות או לרכזת הספרות כדי לברר זאת.

**חומר הלימוד ומבנה המבחן לתלמידים שיש להם ציון שלילי במטלה בנושא שירה**

שני שירים:

א. "רק על עצמי" / רחל

ב. "אורן" / לאה גולדברג או "האמנם" / לאה גלדברג (רק שיר אחד מבין השירים של לאה גולדברג, על פי מה שנלמד בכיתה)

מבנה המבחן:

המבחן יהיה עם חומר פתוח.

ניתן להשתמש בכל חומר מודפס או כתוב. מומלץ להשתמש בחומרי הלמידה שקיבלתם מהמורה (סיכומים בקלאסרום, מחברות וכו'). לא יתאפשר שימוש במחשב או בטלפון.

יהיו במבחן שאלות על שני השירים.

איך ללמוד למבחן?

יש ללמוד את השירים מתוך חומרי הלמידה ששימשו בלימוד בכיתה.

יש להבין היטב את תוכן השיר, להבין את כל מה שנאמר בו, לדעת את הפירוש של כל המילים הקשות.

בנוסף יש לדעת היטב את כל האמצעים הרטוריים (אמצעי העיצוב) שמופיעים בשיר (למשל: מטאפורות, דימויים, מוטיבים וכו').

**חומר הלימוד ומבנה המבחן לתלמידים שיש להם ציון שלילי במטלה בנושא סיפור קצר**

הסיפור שעליו תבחנו הוא "האדונית והרוכל" מאת ש"י עגנון.

המבחן בחומר סגור. לא תוכלו להשתמש בטקסט של הסיפור או בכל חומר אחר במהלך המבחן.

מבנה המבחן:

במבחן יהיו שני חלקים:

חלק א' – שאלות אמריקאיות (70 נקודות). השאלות יעסקו הן בתוכן הסיפור והן בניתוח (בסיכום).

חלק ב' – שאלה פתוחה (30 נקודות). תענו על שאלה אחת מתוך שתי שאלות.

איך ללמוד למבחן?

יש לדעת היטב את עלילת הסיפור. לשם כך יש לחזור ולקרוא את הסיפור ולוודא שמבינים אותו ושזוכרים את פרטי הסיפור.

יש ללמוד את הניתוח של הסיפור. לשם כך יש ללמוד את הסיכום מתוך החומרים שאיתם למדתם בכיתה (סיכומים בקלאסרום, מחברות וכו').

**חומר למבחן המעבר לתלמידים שיש להם ציון שלילי במחצית ב'**

* הסיפור "צלליות"
* הסיפור "הניה"
* המחזה "אנטיגונה

**מבנה המבחן:**

המבחן בחומר סגור. לא תוכלו להשתמש בטקסט של הסיפור או של המחזה או בכל חומר אחר במהלך המבחן.

במבחן יהיו שני חלקים:

חלק א' – הסיפורים "צלליות" ו"הניה". תצטרכו לענות על שתי שאלות, אחת על כל סיפור. (50 נק')

חלק ב' – אנטיגונה – 10 שאלות אמריקאיות על המחזה (50 נק')

**איך ללמוד למבחן?**

הסיפורים – יש לחזור ולקרוא את שני הסיפורים, שנמצאים במקראה שלכם. אחר כך יש ללמוד את ניתוח הסיפורים. את הניתוח יש ללמוד באמצעות החומרים שאיתם למדתם בכיתה (סיכומים בקלאסרום, מחברות וכו').

המחזה "אנטיגונה" – יש לקרוא את המחזה וללמוד מתוך חומרי הלמידה שאיתם למדתם בכיתה (סיכומים בקלאסרום, מחברות וכו').